Komission asetus (EY) N:o 1876/97, annettu 26 päivänä syyskuuta 1997, GATT-sopimuksista johtuvan juuston lisäkiintiön mukaisesti Amerikan yhdysvaltoihin vuonna 1998 vietävien tuotteiden vientitodistusten antamista koskevan menettelyn aloittamisesta



Virallinen lehti nro L 265 , 27/09/1997 s. 0028 - 0032



KOMISSION ASETUS (EY) N:o 1876/97, annettu 26 päivänä syyskuuta 1997, GATT-sopimuksista johtuvan juuston lisäkiintiön mukaisesti Amerikan yhdysvaltoihin vuonna 1998 vietävien tuotteiden vientitodistusten antamista koskevan menettelyn aloittamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maidon ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (1), sellaisena kuin se on viimeksi muutettuna asetuksella (EY) N:o 1587/96 (2), ja erityisesti sen 17 artiklan 8 kohdan, ottaa huomioon maito- ja maitotuotealan vientitukien soveltamista koskevista yksityiskohtaisista erityissäännöistä 27 päivänä kesäkuuta 1995 annetun komission asetuksen (EY) N:o 1466/95 (3), sellaisena kuin se on viimeksi muutettuna asetuksella (EY) N:o 1811/97 (4), ja erityisesti sen 9 a artiklan 1 kohdan, sekä katsoo, että asetuksen (EY) N:o 1466/95 9 a artiklassa säädetään, että Uruguayn kierroksen monenvälisten kauppaneuvottelujen osana tehdyistä sopimuksista (jäljempänä `sopimukset`) johtuvan lisäkiintiön mukaisesti Amerikan yhdysvaltoihin vietävän juuston vientitodistukset voidaan jakaa noudattaen erityistä menettelyä, jolla voidaan nimetä Amerikan yhdysvalloissa etuuskohteluun oikeutetut tuojat; tämä menettely olisi aloitettava vuonna 1998 tapahtuvan viennin osalta ja siihen liittyvät yksityiskohtaiset lisäsäännöt olisi määriteltävä; Amerikan yhdysvalloissa etuuskohteluun oikeutettujen tuojien ilmoittamiselle asetetun määräajan vuoksi menettely on tarpeen aloittaa viipymättä, sopimusten mukainen yhteisön lisäkiintiö sisältää vuodesta 1998 alkaen Itävallan, Suomen ja Ruotsin yksittäiset kiintiöt, vakauden ja turvallisuuden takaamiseksi tämän erityisjärjestelyn mukaisesti hakemuksia tekeville toimijoille on syytä vahvistaa päivämäärä, jona hakemukset katsotaan viimeistään jätetyiksi asetuksen (EY) N:o 1466/95 1 artiklan 1 kohdan soveltamiseksi, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodiin 0406 kuuluvien ja liitteessä I tarkoitetun sopimuksista johtuvan lisäkiintiön mukaisesti Amerikan yhdysvaltoihin vuonna 1998 vietävien tuotteiden vientitodistukset annetaan asetuksen (EY) N:o 1466/95 9 a artiklan säännösten mukaisesti. 2 artikla Väliaikaisia vientitodistuksia koskevat hakemukset on jätettävä toimivaltaisille viranomaisille 3 päivään lokakuuta 1997 mennessä. Ne otetaan vastaan ainoastaan jos ne sisältävät kaikki asetuksen (EY) N:o 1466/95 9 a artiklan 2 kohdassa tarkoitetut merkinnät ja siinä mainitut asiakirjat. Edellä mainittujen merkintöjen on oltava liitteessä II esitetyn mallin mukaisia. Asetuksen (EY) N:o 1466/95 1 artiklan 1 kohdan soveltamiseksi kaikki määräajassa jätetyt hakemukset katsotaan jätetyiksi 29 päivään syyskuuta 1997 mennessä. Asetuksen (EY) N:o 1466/95 8 artiklan 4 kohtaa ei sovelleta tämän kohdan mukaisesti jätettyihin väliaikaisia vientitodistuksia koskeviin hakemuksiin. 3 artikla Jäsenvaltioiden on toimitettava komissiolle neljän työpäivän kuluessa hakemusten jättämisen määräajan päättymisestä tieto hakemuksista, jotka on jätetty kunkin liitteessä I mainitun Amerikan kiintiöön kuuluvan tuoteryhmän osalta. Tähän tiedonantoon on sisällyttävä kunkin ryhmän osalta: - luettelo hakijoista, - kunkin hakijan hakemat määrät vientitukia koskevan maitotuotteiden nimikkeistön koodien sekä Amerikan yhdysvaltojen yhtenäistetyn tariffitaulukon (1997) nimitysten mukaan eriteltyinä, - hakijan viemät tuotemäärät kolmen edeltävän vuoden ajalta, - hakijan nimeämän tuojan nimi ja osoite sekä maininta siitä, onko tuoja hakijan tytäryhtiö. Kaikki tiedonannot, mukaan lukien tiedonannot siitä, että hakemuksia ei ole jätetty, on toimitettava teleksillä tai telekopiona liitteessä III esitetyn mallin mukaisesti 9 päivään lokakuuta 1997 mennessä. 4 artikla Komissio päättää todistusten antamisesta viipymättä asetuksen (EY) N:o 1466/95 9 a artiklan 3 kohdan säännösten mukaisesti ja ilmoittaa siitä jäsenvaltioille viimeistään 31 päivänä lokakuuta 1997. 5 artikla Edellä 3 artiklassa ja asetuksen (EY) N:o 1466/95 9 a artiklan 2 kohdassa tarkoitetut tiedot tarkastetaan ennen lopullisten todistusten antamista ja viimeistään 31 päivänä joulukuuta 1997. Jos toimijan, jolle on annettu väliaikainen todistus, havaitaan antaneen vääriä tietoja, todistus peruutetaan ja vakuus menetetään. 6 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä syyskuuta 1997. Komission puolesta Franz FISCHLER Komission jäsen (1) EYVL L 148, 28.6.1968, s. 13 (2) EYVL L 206, 16.8.1996, s. 21 (3) EYVL L 144, 28.6.1995, s. 22 (4) EYVL L 257, 20.9.1997, s. 4 LIITE I GATT-sopimuksista johtuvan lisäkiintiön mukaisesti Amerikan yhdysvaltoihin vuonna 1998 vietävät juustot Asetuksen (EY) N:o 1466/95 - 9 a artikla ja asetus (EY) N:o 1876/97 >TAULUKON PAIKKA> LIITE II >KAAVION ALKU> >KAAVION LOOPU> LIITE III >KAAVION ALKU> >KAAVION LOOPU>